b'\n_START_ARTICLE_\nKovos atsarg\xc5\xb3 laivas\n_START_PARAGRAPH_\nKovos atsarg\xc5\xb3 laivas, atsarg\xc5\xb3 laivas (angl. combat stores ship, storeship) \xe2\x80\x93 laivas, kuriame laikomos karinio laivyno atsargos. Burini\xc5\xb3 laiv\xc5\xb3 laikais ir v\xc4\x97liau taip naudodavo u\xc5\xbegrobtus prie\xc5\xa1o laivus. JAV kariniame laivyne tai pagalbini\xc5\xb3 laiv\xc5\xb3 klas\xc4\x97. Atsarg\xc5\xb3 laivuose laikomi \xc5\xa1aldyti, atv\xc4\x97sinti ir sausi maisto produktai, laiv\xc5\xb3 ir laiv\xc5\xb3 aviacijos degalai, kitos atsargos, skirtos kovos laivams, kurie ilgai b\xc5\xabna j\xc5\xabroje. Kituose laivynuose \xc5\xa1ios paskirties laivus paprastai vadina laivyno papildymo laivais (angl. fleet replenisher), o laikan\xc4\x8dius ir degalus \xe2\x80\x93 papildymo tanklaiviais (angl. replenishment oiler). JAV laivyne universal\xc5\xabs tiekimo laivai, gebantys plaukti kartu su kovos laivais ir apr\xc5\xabpinti visomis reikiamomis atsargomis, kurias prie\xc5\xa1 tai sukomplektuoja i\xc5\xa1 atsarg\xc5\xb3 laiv\xc5\xb3 ir pana\xc5\xa1i\xc5\xb3 laiv\xc5\xb3, yra vadinami greitaisiais kovinio tiekimo laivais._NEWLINE_\xc5\xa0iuo metu JAV Karinis j\xc5\xabr\xc5\xb3 laivynas kovos atsarg\xc5\xb3 laiv\xc5\xb3 savo sud\xc4\x97tyje neturi. Paskutiniai naudoti priklaus\xc4\x97 Sirius ir Mars klas\xc4\x97ms.'